ΚΟΙΝΗ ΘΕΣΗ (ΕΚ) αριθ. 42/94 η οποία καθορίστηκε από το Συμβούλιο στις 21 Νοεμβρίου 1994 για τη θέσπιση της οδηγίας 94/. . . /ΕΚ του Συμβουλίου της . . . σχετικά με την καθιέρωση ενιαίων διαδικασιών στον τομέα του ελέγχου των οδικών μεταφορών επικίνδυνων εμπορευμάτων (94/C 354/01)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 75,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

αποφασίζοντας σύμφωνα με τη διαδικασία του άρθρου 189 Γ της συνθήκης (3),

Εκτιμώντας:

ότι η Κοινότητα έλαβε ορισμένα μέτρα προς δημιουργία μιας εσωτερικής αγοράς που θα αποτελείται από έναν ενιαίο χώρο, στον οποίο η ελεύθερη κυκλοφορία των εμπορευμάτων, των προσώπων, των υπηρεσιών και των κεφαλαίων διασφαλίζεται βάσει των διατάξεων της συνθήκης 7

ότι, οι έλεγχοι που διενεργούνται όσον αφορά την οδική μεταφορά επικίνδυνων εμπορευμάτων διέπονται από τον κανονισμό του Συμβουλίου (ΕΟΚ) αριθ. 4060/89 της 21ης Δεκεμβρίου 1989 για την κατάργηση των ελέγχων που διενεργούνται στα σύνορα των κρατών μελών στον τομέα των οδικών και εσωτερικών πλωτών μεταφορών (4), καθώς και με τον κανονισμό (ΕΟΚ) του Συμβουλίου αριθ. 3912/92 της 17ης Δεκεμβρίου 1992 για τους ελέγχους που διενεργούνται εντός της Κοινότητας στον τομέα των οδικών και εσωτερικών πλωτών μεταφορών όσον αφορά μεταφορικά μέσα που έχουν άδεια κυκλοφορίας ή έχουν τεθεί σε κυκλοφορία σε τρίτη χώρα (5) 7

ότι το Συμβούλιο θέσπισε στις . . . την οδηγία 94/. . ./ΕΚ σχετικά με την προσέγγιση των νομοθεσιών των κρατών μελών όσον αφορά την οδική μεταφορά επικίνδυνων εμπορευμάτων (6) και ότι, συνεπώς, χρειάζεται να εναρμονισθούν οι διατάξεις για τις μεταφορές αυτές και τις σχετικές διαδικασίες ελέγχου ώστε να καταστεί αποτελεσματικότερη η εξακρίβωση της εφαρμογής των ούτως τιθέμενων κανόνων ασφαλείας 7

ότι απαιτείται επαρκής έλεγχος των κρατών μελών επί όλης της επικρατείας τους, χωρίς όμως, κατά το δυνατόν, να αυξάνονται οι έλεγχοι των οικείων οχημάτων 7

ότι στο πλαίσιο της αρχής της επικουρικότητας κρίνεται απαραίτητη η ανάληψη δράσης από την Κοινότητα, ώστε να βελτιωθεί το επίπεδο ασφάλειας των μεταφορών επικίνδυνων εμπορευμάτων 7

ότι οι έλεγχοι πρέπει να γίνονται βάσει κοινού καταλόγου ελεγχομένων στοιχείων, που θα εφαρμόζεται στο σύνολο των μεταφορών του είδους αυτού στην Κοινότητα 7

ότι θα πρέπει εξάλλου να προσδιοριστεί ένας κατάλογος παραβάσεων που θεωρούνται από όλα τα κράτη μέλη αρκετά σοβαρές ώστε να οδηγήσουν στη λήψη των κατάλληλων, ανάλογα με τις περιστάσεις ή τις ανάγκες ασφαλείας, μέτρων για τα ενεχόμενα οχήματα, συμπεριλαμβανομένης, αν κριθεί αναγκαίο, της απαγόρευσης εισόδου των οχημάτων αυτών στην Κοινότητα 7

ότι, για να βελτιωθεί η τήρηση των κανόνων ασφαλείας στις οδικές μεταφορές επικίνδυνων εμπορευμάτων, πρέπει να προβλεφθούν έλεγχοι στις επιχειρήσεις, είτε προληπτικοί είτε μετά τη διαπίστωση σοβαρών παραβάσεων της νομοθεσίας περί οδικών μεταφορών επικινδύνων εμπορευμάτων μετά από έλεγχο στο δρόμο 7

ότι οι εν λόγω έλεγχοι πρέπει να αφορούν το σύνολο των οδικών μεταφορών επικίνδυνων εμπορευμάτων που διεξάγονται, μερικώς ή εξ ολοκλήρου, στο έδαφος των κρατών μελών, ανεξαρτήτως τόπου προέλευσης ή προορισμού του εμπορεύματος ή της χώρας ταξινόμησης του οχήματος 7

ότι επί σοβαρών και επανηλειμμένων παραβάσεων οι αρμόδιες αρχές του κράτους μέλους ταξινόμησης του οχήματος ή εγκατάστασης της επιχείρησης μπορούν να κληθούν να λάβουν τα δέοντα μέτρα ενημερώνοντας εν συνεχεία το αιτούν κράτος μέλος για τη δοθείσα συνέχεια 7

ότι η εφαρμογή της παρούσας οδηγίας πρέπει να ελεγχθεί βάσει έκθεσης της Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

1. Η παρούσα οδηγία αφορά τους ελέγχους που διενεργούν τα κράτη μέλη στα οχήματα που κυκλοφορούν στο έδαφός τους και μεταφέρουν οδικώς επικίνδυνα εμπορεύματα, καθώς και στα οχήματα που εισέρχονται στο έδαφός τους από τρίτη χώρα.

Η οδηγία αυτή δεν εφαρμόζεται στις μεταφορές επικίνδυνων εμπορευμάτων τις οποίες εκτελούν οχήματα που ανήκουν στις ένοπλες δυνάμεις ή εμπίπτουν στην ευθύνη τους.

2. Ωστόσο, οι διατάξεις της παρούσας οδηγίας ουδόλως περιορίζουν το δικαίωμα των κρατών μελών να ελέγχουν, τηρουμένου του κοινοτικού δικαίου, τις εθνικές και διεθνείς μεταφορές επικίνδυνων εμπορευμάτων που πραγματοποιούνται στο έδαφός τους, από οχήματα μη καλυπτόμενα από την παρούσα οδηγία.

Άρθρο 2

Κατά την έννοια της παρούσας οδηγίας νοούνται ως:

- «όχημα»: οποιοδήποτε όχημα με κινητήρα προοριζόμενο για οδιχή χρήση, πλήρες ή ημιτελές, το οποίο διαθέτει τουλάχιοτον τέσσερις τροχούς και εχ κατασχευής μέγιστη ταχύτητα ανώτερη των 25 km/h, κατώς και τα ρυμουλκούμενά του, εξαιρουμένων των οχημάτων τα οποία κινούνται σε σιδηροτροχιές, των γεωργικών και δασικών ελκυοτήρων, καθώς και όλων των κινητών μηχανών,

- «επικίνδυνα εμπορεύματα»: τα εμπορεύματα που αναφέρονται ως επικίνδυνα στην οδηγία 94/. . ./ΕΚ,

- «μεταφορά»: οποιαδήποτε δραστηριότητα οδικής μεταφοράς η οποία εκτελείται από όχημα, εν όλω ή εν μέρει, επί δημοσίων οδών στο έδαφος κράτους μέλους, συμπεριλαμβανομένων των δραστηριοτήτων φόρτωσης και εκφόρτωσης των εμπορευμάτων που καλύπτονται από την οδηγία 94/. . ./ΕΚ, με την επιφύλαξη του καθεστώτος που προβλέπουν οι νομοθεσίες των κρατών μελών όσον αφορά την ευθύνη από τις δραστηριότητες αυτές,

- «επιχειρήσεις»: κάθε φυσικό πρόσωπο, κάθε νομικό πρόσωπο, κερδοσκοπικού ή μη χαρακτήρα, κάθε οργάνωση ή ένωση προσώπων χωρίς νομική προσωπικότητα, κερδοσκοπικού ή μη χαρακτήρα, καθώς και κάθε δημόσιος οργανισμός, είτε έχει ίδιαν νομική προσωπικότητα είτε εξαρτάται από αρχή η οποία έχει νομική προσωπικότητα, οι οποίοι ασχολούνται με τη μεταφορά, φόρτωση και εκφόρτωση ή αναθέτουν σε τρίτους τη μεταφορά επικίνδυνων εμπορευμάτων, καθώς και όσοι ασχολούνται με την προσωρινή αποθήκευση, συλλογή, συσκευασία εμπορευμάτων του είδους αυτού ή παραλαμβάνουν τέτοια εμπορεύματα στο πλαίσιο μιας πράξης μεταφοράς και είναι εγκατεστημένοι στο έδαφος της Κοινότητας,

- «έλεγχος»: κάθε έλεγχος, επιθεώρηση, εξακρίβωση ή διατύπωση που διεξάγεται από τις αρμόδιες αρχές για λόγους ασφάλειας που σχετίζονται με τη μεταφορά επικίνδυνων εμπορευμάτων.

Άρθρο 3

1. Τα κράτη μέλη εξασφαλίζουν ότι ένα αντιπροσωπευτικό ποσοστό των οδικών μεταφορών επικίνδυνων εμπορευμάτων υπόκειται στους ελέγχους που προβλέπονται από την παρούσα οδηγία, προκειμένου να εξακριβωθεί κατά πόσον τηρούν τη νομοθεσία για τις οδικές μεταφορές επικίνδυνων εμπορευμάτων.

2. Οι έλεγχοι αυτοί διενεργούνται στο έδαφος ενός κράτους μέλους σύμφωνα με το άρθρο 3 του κανονισμού (ΕΟΚ) αριθ. 4060/89 και το άρθρο 1 του κανονισμού (ΕΟΚ) αριθ. 3912/92.

Άρθρο 4

1. Για τη διεξαγωγή των ελέγχων σύμφωνα με την παρούσα οδηγία, τα κράτη μέλη χρησιμοποιούν τον κατάλογο ελέγχου σύμφωνα με το παράρτημα Ι. Αντίτυπο του καταλόγου ελέγχου ή βεβαίωση ελέγχου καταρτισμένη από την αρχή που διενήργησε τον έλεγχο αυτό χορηγείται στον οδηγό, και επιδεικνύεται κάθε φορά που ζητείται, προκειμένου να απλοποιείται ή να αποφεύγεται, στο μέτρο του δυνατού, η πραγματοποίηση και άλλων μεταγενεστέρων ελέγχων. Η παράγραφος αυτή δεν προδικάζει το δικαίωμα των κρατών μελών να προβαίνουν σε συγκεκριμένες ενέργειες για επιμέρους ελέγχους.

2. Οι έλεγχοι πραγματοποιούνται δειγματοληπτικώς και καλύπτουν, στο μέτρο του δυνατού, ένα εκτεταμένο μέρος του οδικού δικτύου.

3. Τα σημεία που επιλέγονται για τους ελέγχους αυτούς πρέπει να επιτρέπουν τη συμμόρφωση των οχημάτων στα οποία διαπιστώθηκε παράβαση ή, εφόσον η ελέγχουσα αρχή το κρίνει σκόπιμο, την ακινητοποίησή τους, επιτόπου ή σε σημείο που προσδιορίζεται προς τοι σκοπό αυτό από την εν λόγω αρχή, χωρίς αυτό να αποτελεί κίνδυνο για την ασφάλεια.

4. Ανάλογα με την περίπτωση, και υπό την προϋπόθεση ότι τούτο δεν αποτελεί κίνδυνο για την ασφάλεια, είναι δυνατό να λαμβάνονται δείγματα από τα μεταφερόμενα προϊόντα, προκειμένου να δοθούν για εξέταση σε αναγνωρισμένα από την αρμόδια αρχή εργαστήρια.

5. Οι έλεγχοι δεν πρέπει να υπερβαίνουν ένα λογικό χρονικό διάστημα.

Άρθρο 5

Με την επιφύλαξη τυχόν άλλων διατάξεων, όταν μία ή πλείονες παραβάσεις, εκ των αναφερομένων ιδίως στο παράρτημα ΙΙ, διαπιστώνονται κατά την οδική μεταφορά επικινδύνων εμπορευμάτων, τα οικεία οχήματα μπορούν να ακινητοποιούνται -επιτόπου ή σε σημείο που ορίζουν για το σκοπό αυτό οι ελέγχουσες αρχές- και να υποχρεώνονται να συμμορφωθούν πριν συνεχίσουν το ταξίδι, ή μπορούν να αποτελέσουν αντικείμενο άλλων κατάλληλων μέτρων, ανάλογα με τις περιστάσεις ή τις ανάγκες ασφάλειας, συμπεριλαμβανομένης, εφόσον κριθεί αναγκαία, της απαγόρευσης εισόδου τους στην Κοινότητα.

Άρθρο 6

1. Έλεγχοι είναι επίσης δυνατό να διενεργηθούν στις επιχειρήσεις προληπτικώς ή όταν κατά την κυκλοφορία των οχημάτων έχουν διαπιστωθεί παραβάσεις που θέτουν σε κίνδυνο την ασφάλεια των επικίνδυνων μεταφορών.

2. Οι έλεγχοι διασφαλίζουν ότι οι συνθήκες ασφαλείας κάτω από τις οποίες πραγματοποιούνται οι οδικές μεταφορές επικίνδυνων εμπορευμάτων είναι σύμφωνες με την ισχύουσα νομοθεσία.

Όταν μια ή πλείονες παραβάσεις, εκ των αναφερομένων ιδίως στο παράρτημα ΙΙ, διαπιστώνονται κατά τη μεταφορά επικινδύνων ουσιών, η οικεία μεταφορά πρέπει υποχρεωτικώς να συμμορφώνεται προτού εξέλθει της επιχείρησης, ή να αποτελέσει αντικείμενο άλλων καταλλήλων μέτρων.

Άρθρο 7

1. Τα κράτη μέλη παρέχουν αμοιβαία συνδρομή για την ορθή εφαρμογή της παρούσας οδηγίας.

2. Οι σοβαρές ή επανειλημμένες παραβάσεις που θέτουν σε κίνδυνο την ασφαλή μεταφορά επικίνδυνων εμπορευμάτων, οι οποίες διαπράττονται από όχημα ή επιχείρηση μη εγκατεστημένη, πρέπει να επισημαίνονται στις αρμόδιες αρχές του κράτους μέλους ταξινόμησης του οχήματος ή εγκατάστασης της επιχείρησης.

Οι αρμόδιες αρχές του κράτους μέλους στο οποίο διαπιστώθηκε σοβαρή ή επαναλαμβανόμενη παράβαση μπορούν να ζητήσουν από τις αρμόδιες αρχές του κράτους μέλους ταξινόμησης του οχήματος ή εγκατάστασης της επιχείρησης την λήψη των κατάλληλων μέτρων έναντι του ή των παραβατών.

Οι τελευταίες αυτές αρχές κοινοποιούν στις αρμόδιες αρχές του κράτους μέλους στο οποίο διαπιστώθηκαν οι παραβάσεις τα μέτρα που ενδεχομένως λαμβάνονται έναντι του μεταφορέα ή της επιχείρησης.

Άρθρο 8

Αν, κατά τη διενέργεια οδικού ελέγχου σε όχημα που έχει ταξινομηθεί σε άλλο κράτος μέλος, οι διαπιστώσεις είναι τέτοιες που να οδηγούν στο συμπέρασμα ότι έχουν διαπραχθεί σοβαρές ή επανειλημμένες παραβάσεις οι οποίες όμως δεν είναι δυνατό να αποδειχθούν στη διάρκεια του ελέγχου ελλείψει των αναγκαίων στοιχείων, οι αρμόδιες αρχές των ενδιαφερόμενων κρατών μελών παρέχουν αμοιβαία συνδρομή προκειμένου να διαλευκανθεί η κατάσταση. Στην περίπτωση που, για το σκοπό αυτό, το οικείο κράτος μέλος προβεί σε έλεγχο στην επιχείρηση, τα πορίσματα του ελέγχου κοινοποιούνται στο άλλο ενδιαφερόμενο κράτος.

Άρθρο 9

1. Για κάθε ημερολογιακό έτος, και το αργότερο δώδεκα μήνες μετά την παρέλευση αυτού, κάθε κράτος μέλος υποβάλλει στην Επιτροπή έκθεση, σύμφωνα με το υπόδειγμα του παραρτήματος ΙΙΙ, σχετικά με την εφαρμογή της παρούσας οδηγίας, η οποία περιλαμβάνει τις ακόλουθες ενδείξεις:

- εφόσον είναι δυνατόν, καταγραφέντα ή εκτιμώμενο όγκο οδικών μεταφορών επικίνδυνων εμπορευμάτων (σε τόνους που έχουν μεταφερθεί ή σε τόνους/χιλιόμετρο),

- αριθμό διενεργηθέντων ελέγχων,

- αριθμό ελεγχθέντων οχημάτων, σύμφωνα με την ταξινόμηση (οχήματα που έχουν ταξινομηθεί στο εθνικό έδαφος οχήματα άλλων κρατών μελών ή τρίτων κρατών),

- αριθμό παραβάσεων που έχουν διαπιστωθεί και τύποι παραβάσεων,

- αριθμό και τύπο επιβαλλομένων κυρώσεων.

2. Για πρώτη φορά το 1999 και στη συνέχεια τουλάχιστον ανά τριετία, η Επιτροπή διαβιβάζει στο Ευρωπαϊκό Κοινοβούλιο και στο Συμβούλιο έκθεση σχετικά με την εφαρμογή της παρούσας οδηγίας από τα κράτη μέλη σύμφωνα με τις πληροφορίες που προβλέπονται στην παράγραφο 1.

Άρθρο 10

1. Τα κράτη μέλη θεσπίζουν τις αναγκαίες νομοθετικές, κανονιστικές και διοικητικές διατάξεις προκειμένου να συμμορφωθούν προς την παρούσα οδηγία πριν από την 1η Ιανουαρίου 1997. Ενημερώνουν αμέσως την Επιτροπή.

Οι διατάξεις αυτές, όταν θεσπίζονται από τα κράτη μέλη αναφέρονται στην παρούσα οδηγία ή συνοδεύονται από μία τέτοια αναφορά κατά την επίσημη δημοσίευσή τους. Οι λεπτομέρειες της αναφοράς αυτής θεσπίζονται από τα κράτη μέλη.

2. Τα κράτη μέλη κοινοποιούν στην Επιτροπή το κείμενο των κυριστέρων διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.

Άρθρο 11

Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Άρθρο 12

Η παρούσα οδηγία απευθύνεται στα κράτη μέλη.

. . ., . . .

Για το Συμβούλιο

Ο Πρόεδρος

(1) ΕΕ αριθ. C 26 της 29. 1. 1994, σ. 10 και ΕΕ αριθ. C 238 της 26. 8. 1994, σ. 4.

(2) ΕΕ αριθ. C 195 της 18. 7. 1994, σ. 18.

(3) Γνώμη του Ευρωπαϊκού Κοινοβουλίου της 3ης Μαΐου 1994 (ΕΕ αριθ. C 205 της 25. 7. 1994 σ. 55), κοινή θέση του Συμβουλίου της . . . (δεν δημοσιεύθηκε ακόμα στην Επίσημη Εφημερίδα) και απόφαση του Ευρωπαϊκού Κοινοβουλίου της . . . (δεν δημοσιεύθηκε ακόμα στην Επίσημη Εφημερίδα).

(4) ΕΕ αριθ. L 390 της 30. 12. 1989, σ. 18. Κανονισμός που τροποποιήθηκε από τον κανονισμό (ΕΟΚ) αριθ. 3356/91 (ΕΕ αριθ. L 318 της 20. 11. 1991, σ. 1).

(5) ΕΕ αριθ. L 395 της 31. 12. 1992, σ. 6.

(6) ΕΕ αριθ. L . . .

ΠΑΡΑΡΤΗΜΑ Ι

ΚΑΤΑΛΟΓΟΣ ΕΛΕΓΧΟΥ

>ΑΡΧΗ ΓΡΑΦΗΚΟΥ>

1. Τόπος ελέγχου . 2. Ημερομηνία . 3. Ώρα .

4. Διακριτικό σήμα κράτους και αριθμός ταξινόμησης . 5. Διακριτικό σήμα κράτους και αριθμός ρυμουλκουμένου/ημιρυμουλκουμένου .

6. Τύπος οχήματος φορτηγό οδικός συρμός αρθρωτό όχημα με πλατφόρμα

7. Επιχείρηση μεταφορών, διεύθυνση . 8. Ιθαγένεια .

9. Οδηγός .

10. Συνοδηγός .

11. Αποστολέας, διεύθυνση, τόπος φόρτωσης (1) .

12. Παραλήπτης, διεύθυνση, τόπος εκφόρτωσης (1) .

13. Αργή μάζα επικινδύνου εμπορεύματος ανά μεταφορική μονάδα .

14. Σημειώθηκε υπέρβαση του ποσοτικού ορίου της σημείωσης περιθωρίου 10011 ναι όχι

15. Πραγματοποιείται σε: σταθερή δεξαμενή κινητή δεξαμενή εμπορευμ/βώτιο δεξαμενή συστοιχία δοχείων χύδην εμπορευματοκιβώτιο δέμα

Έγγραφα που συνοδεύουν το όχημα

16. Παραστατικό μεταφοράς συνοδείας ελεγχθέν διαπιστωθείσα παράβαση άνευ αντικειμένου

17. Γραπτές οδηγίες ελεγχθέν διαπιστωθείσα παράβαση άνευ αντικειμένου

18. Διμεής πολυμερής συμφωνία / άδεια ελεγχθέν διαπιστωθείσα παράβαση άνευ αντικειμένου

19. Πιστοποιητικό έγκρισης των οχημάτων ελεγχθέν διαπιστωθείσα παράβαση άνευ αντικειμένου

20. Πιστοποιητικό κατάρτισης του οδηγού ελεγχθέν διαπιστωθείσα παράβαση άνευ αντικειμένου

Κυκλοφορία του οχήματος

21. Επιτρεπόμενο προς μεταφορά εμπόρευμα ελεγχθέν διαπιστωθείσα παράβαση άνευ αντικειμένου

22. Μεταφορά χύδην ελεγχθέν διαπιστωθείσα παράβαση άνευ αντικειμένου

23. Μεταφορά σε βυτία ελεγχθέν διαπιστωθείσα παράβαση άνευ αντικειμένου

24. Μεταφορά σε εμπορευματοκιβώτια ελεγχθέν διαπιστωθείσα παράβαση άνευ αντικειμένου

25. Εμπόρευμα επιτρεπόμενο για τον τύπο του οχήματος ελεγχθέν διαπιστωθείσα παράβαση άνευ αντικειμένου

26. Απαγόρευση από κοινού φόρτωσης ελεγχθέν διαπιστωθείσα παράβαση άνευ αντικειμένου

27. Χειρισμός και στοιβασία (2) ελεγχθέν διαπιστωθείσα παράβαση άνευ αντικειμένου

28. Διαρροή εμπορευμάτων ή φθορά δεμάτων (2) ελεγχθέν διαπιστωθείσα παράβαση άνευ αντικειμένου (1) Να διευκρινισθεί με τις παρατηρήσεις για τις ομαδοποιημένες μεταφορές.

(2) Έλεγχος των εμφανών παραβάσεων.

29. Αριθ. ΟΗΕ/επισήμανση των δεμάτων / κωδικός συσκευασίας ΟΗΕ (1) (2) ελεγχθέν διαπιστωθείσα παράβαση άνευ αντικειμένου

30. Σηματοδότηση του οχήματος και του περιέκτη ελεγχθέν διαπιστωθείσα παράβαση άνευ αντικειμένου

31. Προειδοποιητικές πινακίδες κινδύνου για τη μεταφορά με βυτίο ή χύδην ελεγχθέν διαπιστωθείσα παράβαση άνευ αντικειμένου

Εξοπλισμός του οχήματος

32. Εργαλειοθήκη για πρόχειρες επιδιορθώσεις ελεγχθέν διαπιστωθείσα παράβαση άνευ αντικειμένου

33. Τουλάχιστον ένας τάκος για τροχούς ανά όχημα ελεγχθέν διαπιστωθείσα παράβαση άνευ αντικειμένου

34. Δύο φανοί χρώματος πορτοκαλί ελεγχθέν διαπιστωθείσα παράβαση άνευ αντικειμένου

35. Πυροσβεστήρας ελεγχθέν διαπιστωθείσα παράβαση άνευ αντικειμένου

36. Εξοπλισμοί προστασίας του οδηγού ελεγχθέν διαπιστωθείσα παράβαση άνευ αντικειμένου

37. Διάφορα/παρατηρήσεις

38. Αρχή/υπάλληλος που διενήργησε τον έλεγχο

(1) Να διευκρινισθεί με τις παρατηρήσεις για τις ομαδοποιημένες μεταφορές.

(2) Έλεγχος των εμφανών παραβάσεων.

>ΤΕΛΟΣ ΓΡΑΦΗΚΟΥ>

ΠΑΡΑΡΤΗΜΑ ΙΙ

ΠΑΡΑΒΑΣΕΙΣ

Κατά την έννοια της παρούσης οδηγίας θεωρούνται παραβάσεις οι ακόλουθες περιπτώσεις:

1. Εμπόρευμα μη επιτρεπόμενο προς μεταφορά.

2. Απουσία δήλωσης του αποστολέα ότι το υλικό και η συσκευασία πληρούν τους όρους για τη μεταφορά.

3. Οχήματα στα οποία παρατηρείται, κατά τη διενέργεια του ελέγχου, διαρροή επικίνδυνων υλικών λόγω της μη στεγανότητας των δεξαμενών ή της συσκευασίας.

4. Οχήματα που δεν διαθέτουν πιστοποιητικό έγκρισης ή των οποίων το πιστοποιητικό δεν ανταποκρίνεται στους κανονισμούς.

5. Οχήματα που δεν διαθέτουν κατάλληλες πινακίδες χρώματος πορτοκαλί ή τα οποία διαθέτουν πινακίδες χρώματος πορτοκαλί που δεν ανταποκρίνονται στους κανονισμούς.

6. Οχήματα χωρίς οδηγίες ασφαλείας, ή με ακατάλληλες οδηγίες ασφαλείας.

7. Ακατάλληλο όχημα ή συσκευασία.

8. Οδηγός που δεν διαθέτει πιστοποιητικό επαγγελματικής κατάρτισης κατάλληλο για οδική μεταφορά επικίνδυνων εμπορευμάτων.

9. Οχήματα που δεν διαθέτουν πυροσβεστήρες.

10. Οχήματα ή δέματα χωρίς τις προβλεπόμενες από τους κανονισμούς προειδοποιητικές ετικέτες κινδύνου.

11. Οχήματα που δεν διαθέτουν παραστατικά μεταφοράς/συνοδείας ή στα οποία οι ενδείξεις σχετικά με τα μεταφερόμενα επικίνδυνα εμπορεύματα δεν ανταποκρίνονται στους κανονισμούς.

12. Οχήματα που δεν έχουν διμερή/πολυμερή συφωνία ή η συμφωνία των οποίων δεν ανταποκρίνεται στους κανονισμούς.

13. Υπερπλήρωση της δεξαμενής.

ΠΑΡΑΡΤΗΜΑ ΙΙΙ

ΥΠΟΔΕΙΓΜΑ ΤΥΠΟΠΟΙΗΜΕΝΟΥ ΕΝΤΥΠΟΥ ΓΙΑ ΤΗΝ ΚΑΤΑΡΤΙΣΗ ΤΗΣ ΕΚΘΕΣΗΣ ΠΟΥ ΠΡΕΠΕΙ ΝΑ ΥΠΟΒΑΛΛΕΤΑΙ ΣΤΗΝ ΕΠΙΤΡΟΠΗ ΣΧΕΤΙΚΑ ΜΕ ΤΙΣ ΠΑΡΑΒΑΣΕΙΣ ΚΑΙ ΤΙΣ ΚΥΡΩΣΕΙΣ

Κράτος: . Έτος: . . . . . . . . . . . . . . .

>ΘΕΣΗ ΠΗΝΑΚΑ>

ΣΚΕΠΤΙΚΟ ΤΟΥ ΣΥΜΒΟΥΛΙΟΥ

Ι. Εισαγωγή

Στις 15 Δεκεμβρίου 1993, η Επιτροπή διαβίβασε στο Συμβούλιο πρόταση οδηγίας, με βάση το άρθρο 75 της συνθήκης ΕΚ, σχετικά με τις ενιαίες διαδικασίες στον τομέα του ελέγχου των οδικών μεταφορών επικίνδυνων εμπορευμάτων (1).

Το Ευρωπαϊκό Κοινοβούλιο έδωσε τη γνώμη του, σε πρώτη ανάγνωση, στις 3 Μαΐου 1994 (2) και η Οικονομική και Κοινωνική Επιτροπή έδωσε τη δική της γνώμη στις 27 Απριλίου 1994 (3).

Η Επιτροπή, λαμβάνοντας υπόψη τις γνώμες αυτές, διαβίβασε στο Συμβούλιο τροποποιημένη πρόταση στις 29 Ιουλίου 1994 (4).

Στις . . ., το Συμβούλιο καθόρισε την κοινή του θέση σύμφωνα με το άρθρο 189 Γ της συνθήκης ΕΚ.

ΙΙ. Στοχός της πρότασης

Η πρόταση της Επιτροπής εντάσσεται στο πλαίσιο της βελτίωσης και της τήρησης των όρων ασφαλείας που πρέπει να ισχύουν κατά τις οδικές μεταφορές επικίνδυνων εμπορευμάτων, καθώς και της άρσης των εμποδίων στην ελεύθερη κυκλοφορία των μεταφορών αυτών στο σύνολο της Κοινότητας.

Στόχος της είναι η εναρμόνιση των διαδικασιών ελέγχου των εν λόγω μεταφορών, ώστε να γίνει αποτελεσματικότερη η εξακρίβωση της τήρησης των κανόνων ασφαλείας που ορίζει η οδηγία 94/. . ./ΕΟΚ του Συμβουλίου για την προσέγγιση των νομοθεσιών των κρατών μελών σχετικά με τις οδικές μεταφορές επικίνδυνων εμπορευμάτων (5). Η οδηγία αυτή, στο εξής καλούμενη «οδηγία-πλαίσιο ADR», αποσκοπεί να ενσωματώσει στο κοινοτικό δίκαιο την ευρωπαϊκή συμφωνία για τις οδικές μεταφορές επικίνδυνων εμπορευμάτων (ADR).

ΙΙΙ. Αναλυσή της κοινή θέσης

Η κοινή θέση που καθόρισε το Συμβούλιο αντιστοιχεί κατ' ουσίαν στην τροποποιημένη πρόταση της Επιτροπής. Διατηρεί το στόχο της ασφάλειας προβλέποντας ελέγχους καθ' οδόν και στις επιχειρήσεις, προς εξακρίβωση της τήρησης της νομοθεσίας σχετικά με την οδική μεταφορά επικίνδυνων εμπορευμάτων. Οι έλεγχοι αυτοί πρέπει να διενεργούνται βάσει ενιαίων αρχών και χωρίς διακρίσεις, συμβάλλοντας κατ' αυτόν τον τρόπο στην άρση των εμποδίων της ελεύθερης κυκλοφορίας.

Εντούτοις, η κοινή θέση περιλαμβάνει ορισμένες τροποποιήσεις σε σχέση με την πρόταση της Επιτροπής, οι κυριότερες των οποίων είναι οι εξής:

- η συμμόρφωση του πεδίου εφαρμογής (άρθρο 1) και των ορισμών (άρθρο 2) προς τα αντίστοιχα προβλεπόμενα στην κοινή θέση του Συμβουλίου σχετικά με την προαναφερόμενη «οδηγία πλαίσιο ADR»,

- η υποχρέωση να υποβάλλεται σημαντικό ποσοστό των εν λόγω μεταφορών στους προβλεπόμενους ελέγχους οι οποίοι θα διενεργούνται σύμφωνα με το άρθρο 3 του κανονισμού (ΕΟΚ) αριθ. 4060/89 και με το άρθρο 1 του κανονισμού (ΕΟΚ) αριθ. 3912/92 (άρθρο 3),

- η υποχρέωση των κρατών μελών να χρησιμοποιούν τον κατάλογο ελέγχου του παραρτήματος 1 για τους ελέγχους που προβλέπει η οδηγία, έχοντας παράλληλα τη δυνατότητα να διενεργούν άλλους επιμέρους ελέγχους (άρθρο 4 παράγραφος 1),

- η εισαγωγή προληπτικών ελέγχων στις επιχειρήσεις, καθώς και υποχρεώσεων αναλόγων προς τις προβλεπόμενες στο άρθρο 5, όταν διαπιστώνονται παραβάσεις (άρθρο 6),

- σε περίπτωση σοβαρών η επανειλημμένων παραβάσεων, η δυνατότητα να ζητηθεί από το κράτος μέλος στο οποίο έλαβε άδεια κυκλοφορίας το όχημα ή είναι εγκατεστημένη η επιχείρηση, να λάβει τα κατάλληλα μέτρα και να ανακοινώσει τις συνέπειες στις αρμόδιες αρχές του κράτους μέλους στο οποίο διαπιστώθηκαν οι παραβάσεις (άρθρο 7),

- η αμοιβαία συνδρομή μόνο στις περιπτώσεις σοβαρών ή επανειλημμένων παραβάσεων (άρθρο 8),

- η απλούστευση της έκθεσης που πρέπει να υποβάλλουν ετησίως τα κράτη μέλη στην Επιτροπή (άρθρο 9 παράγραφος 1 και παράρτημα ΙΙΙ) και η εισαγωγή υποχρέωσης της Επιτροπής να υποβάλει έκθεση στο Ευρωπαϊκό Κοινοβούλιο και στο Συμβούλιο (άρθρο 9 παράγραφος 2),

- ο μετασχηματισμός του καταλόγου ελέγχου του παραρτήματος Ι.

IV. Τροπολογίες του Ευρωπαϊκού Κοινοβουλίου

1. Τροπολογίες του Ευρωπαϊκού Κοινοβουλίου που έγιναν δεκτές από το Συμβούλιο

Το Συμβούλιο, ακολουθώντας την τροποποιημένη πρόταση της Επιτροπής, δέχτηκε:

- την τροπολογία 1 (άρθρο 2 τέταρτη περίπτωση έκτη και έβδομη σειρά της κοινής θέσης) που περιλαμβάνει στον ορισμό των επιχειρήσεων εκείνεις στις οποίες αποθηκεύονται προσωρινώς τα επικίνδυνα εμπορεύματα κατά τη διάρκεια της μεταφοράς τους και που, ως εκ τούτου, πρέπει να υποβάλλονται σε έλεγχο,

- την τροπολογία 4 (άρθρο 4 παράγραφος 3 δεύτερη σειρά) που ορίζει τις προϋποθέσεις υπό τις οποίες ένα όχημα μπορεί να ακινητοποιηθεί,

- την τροπολογία 5 (άρθρο 4 παράγραφος 4 τρίτη σειρά) που προβλέπει ότι σε περίπτωση που ένα εργαστήριο εξετάζει δείγματα των μεταφερομένων προϊόντων, το εργαστήριο αυτό πρέπει να είναι αναγνωρισμένο από τις αρμόδιες αρχές.

Το Συμβούλιο ενσωμάτωσε επίσης στην κοινή του θέση την τροπολογία 6 (άρθρο 5 τέταρτη σειρά) την οποία δεν είχε δεχτεί η Επιτροπή.

Εξάλλου, η κοινή θέση ασπάζεται την ιδέα του Κοινοβουλίου, η οποία εξυπονοείται στις τροποποιήσεις 8 και 14, εφόσον το άρθρο 9 παράγραφος 2 της κοινής θέσης προβλέπει ότι η Επιτροπή θα χρησιμοποιήσει τις πληροφορίες που της ανακοινώνουν τα κράτη μέλη για να εκπονήσει έκθεση σχετικά με την εφαρμογή της οδηγίας, και ότι επιπλέον το Συμβούλιο σημείωσε ότι η Επιτροπή ανέλαβε την υποχρέωση να εξετάσει, στη συνάρτηση αυτή, τη σύγκλιση των πρακτικών ελέγχου των κρατών μελών.

Ομοίως, όσον αφορά την τροπολογία 7 σχετικά με βελτίωση της διατύπωσης του άρθρου 6 παράγραφος 1, το Συμβούλιο χρησιμοποίησε μια παγιωμένη διατύπωση («έλεγχοι . . . στις επιχειρήσεις»), η οποία δεν είναι λιγότερο σαφής από τη διατύπωση που πρότεινε το Κοινοβούλιο (έλεγχοι . . . στο χώρο των επιχειρήσεων).

2. Τροπολογίες του Ευρωπαϊκού Κοινοβουλίου που δεν έγιναν δεκτές από το Συμβούλιο

Το Συμβούλιο δεν δέχτηκε τις άλλες δύο τροπολογίες που πρότεινε το Ευρωπαϊκό Κοινοβούλιο, τις οποίες είχε δεχτεί η Επιτροπή στην τροποποιημένη πρότασή της.

Τω όντι, το Συμβούλιο έχει τη γνώμη ότι σκόπιμον είναι να οριστεί γί αυτήν την πρόταση οδηγίας η ίδια ημερομηνία έναρξης ισχύος που προβλέπεται και στην προαναφερόμενη «οδηγία-πλαίσιο ADR». Έτσι, το Συμβούλιο επέλεξε την ημερομηνία της 1ης Ιανουαρίου 1997, αντί της 1ης Ιανουαρίου 1996 που προβλέπει η τροπολογία 9.

Εξάλλου, το Συμβούλιο δεν ακολούθησε την τροπολογία 11 που προβλέπει να προστεθεί στον κατάλογο ελέγχου μια αναφορά στην κατάσταση του οχήματος σύμφωνα με τον αριθμό (σημείωση περιθωρίου) 10282 της συμφωνίας ADR.

Κατά τη γνώμη του Συμβουλίου, δεδομένου ότι τα παραρτήματα Α και Β της συμφωνίας ADR αναθεωρούνται κάθε δύο χρόνια προκειμένου να ληφθεί υπόψη η επιστημονική και τεχνολογική πρόοδος, η αναφορά των αριθμών ADR στον κατάλογο ελέγχου ενέχει τον κίνδυνο να δημιουργηθεί ανάγκη για υπερβολικά συχνή αναθεώρηση του εν λόγω καταλόγου.

Εντούτοις, έγινε εξαίρεση όσον αφορά τον αριθμό (σημείωση περιθωρίου) 10011, λόγω της σπουδαιότητάς του για τον έλεγχο. Πράγματι, η εν λόγω σημείωση περιθωρίου καθορίζει τα ποσοτικά όρια των επικινδύνων υλών, πέραν των οποίων τα οχήματα που τις μεταφέρουν υποχρεώνονται να συμμορφωθούν πρός όλες τις απαιτήσεις της ADR και δεν δικαιούνται πλέον της εξαιρέσεως από ορισμένες απαιτήσεις, εξαίρεση η οποία προβλέπεται εφόσον οι ποσότητες είναι κατώτερες των εν λόγω ανωτάτων ορίων.

(1) ΕΕ αριθ. C 26 της 29. 1. 1994, σ. 10.

(2) Έγγρ. 6738/94 PE-Resol. 33, σ. 30.

(3) ΕΕ αριθ. C 195 της 18. 7. 1994, σ. 18.

(4) ΕΕ αριθ. C 238 της 26. 8. 1994, σ 4.

(5) Κοινή θέση που καθορίστηκε από το Συμβούλιο στις 19 Σεπτεμβρίου 1994 (έγγρ. 8361/1/94 TRANS 63 PRO-COOP 22).